Sidi El Haloui Mosque

De Sidi El Haloui Mosque (anaa Sidi el-Halwi Mosque) be historic mosque den religious complex insyd Tlemcen, Algeria.

 History 

Na dem dedicate de mosque to Abū Abdallāh al-Shūdhī, dem know am as Sīdī al-Halwī, a qadi from Seville wey cam to Tlemcen insyd de late 13th century. Na dem later accuse am of sorcery, probably as part of a defamatory plot, wey na dem execute am either insyd 1305 anaa 1337. Dey follow de rehabilitation of ein reputation, na de Marinid sultan Abu Inan erect dis religious complex next to ein mausoleum insyd 1353 anaa 1354 (754 AH).

 Architecture 

De historical complex dey consist of a mosque, de tomb of Sidi el Haloui dem build next to am, den an ablutions facility across de road. Na formerly de complex sanso include a madrasa den a zawiya, buh dis no survive. De mausoleum be a modest structure. De ablutions hall, still dey stand today, be covered by a central dome wey e contain latrines. 

De mosque ein design be highly similar to de Sidi Boumediene Mosque, Abu Inan ein poppie Abu al-Hasan build insyd de area of Tlemcen over a decade earlier. E dey consist of a square courtyard (sahn) plus a central fountain wey ebe surrounded by an arcaded gallery (riwaq), while for de south syd of dis be de prayer hall, a hypostyle hall dem divide by rows of pointed horseshoe arches into five naves anaa aisles. Unlike de Sidi Boumediene Mosque, de arches no be supported by pillars buh by onyx columns. Na dem mostly take de columns from de former Palace of Victory for al-Mansourah, wich na Abu al-Hasan build. (Dem sanso fi find sam of dese columns insyd de mausoleum of Sidi Boumediene, probably Abu Inan add am for der around de same time.) Insyd de middle of de southeast wall be de mihrab, a hexagonal niche dem cover by a small muqarnas cupola. De mosque ein minaret, approximately 25 metres high, dey stand for de northwest corner wey dem decorate ein façades by interlacing sebka motifs. De rest of de mosque ein original decoration, around de arches of de prayer hall den de outer entrance portal, dem no preserve.

 References 

 External links 

Category:Mosques dem plete insyd de 1350s
Category:Mosques insyd Tlemcen
Category:Marinid architecture
Category:2025 Wiki Dey Love Ramadan Contributions
Category:Buildings den structures dem plete insyd 1353